Na podlagi 21. Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)), 34. člena Zakona o pogrebni in pokopališki dejavnosti (Uradni list RS, št. 62/2016) in \_\_\_ člena Statuta Občine Črna na Koroškem (Uradno glasilo slovenskih občin, št. 12/17, 59/17) je Občinski svet Občine Črna na Koroškem, na svoji \_\_\_ redni seji, dne \_\_\_ sprejel

**SKLEP**

**O VIŠINI GROBNINE NA POKOPALIŠČIH ČRNA, KOPRIVNA IN JAVORJE V OBČINI ČRNA NA KOROŠKEM ZA LETO 2019**

**1 Splošne določbe**

1. **člen**

**(uporaba izrazov)**

V sklepu uporabljeni izrazi v slovnični obliki za moški spol se uporabljajo kot nevtralni za ženski in moški spol.

**2. člen**

**(vsebina sklepa)**

S tem sklepom Občina Črna na Koroškem (v nadaljnjem besedilu: Občina) določi višino grobnine na pokopališčih Črna, Koprivna in Javorje (v nadaljnjem besedilu: pokopališča) v Občini.

**2 Grobnina**

**3. člen**

**(višina grobnine)**

Višina grobnine za naslednje zvrsti grobov in prostorov za pokope na pokopališčih znašajo:

|  |  |  |  |
| --- | --- | --- | --- |
| **GROBOVI** | **cena brez DDV** | **DDV** | **cena z DDV** |
| **Družinski in žarni veliki** | 23,53 | 22% | **28,71** |
| **Enojni in žarni mali** | 17,41 | 22% | **21,24** |
| **Družinski+enojni** | 40,94 | 22% | **49,95** |
| **2x družinski** | 47,06 | 22% | **57,41** |
| **2x enojni** | 34,82 | 22% | **42,47** |
| **Grobnica** | 70,59 | 22% | **86,12** |
| **druž./2** | 11,77 | 22% | **14,36** |
| **Raztros pepela** | 5,23 | 22% | **6,37** |
| **Bio žare** | 8,71 | 22% | **10,63** |

**4. člen**

**(plačilo grobnine)**

(1) Grobnina se lahko plača za obdobje daljše od enega leta, a največ za deset let. Način plačila grobnine se določi s pogodbo o najemu groba.

(2) Ob prvem najemu groba se grobnina plača v sorazmernem delu do konca letnega obdobja, razen za prostor, ki je namenjen raztrosu pepela, kjer se plača grobnina za dobo desetih let v enkratnem znesku ob pogrebu.

(3) Če želi najemnik groba odstopiti od najemne pogodbe pred potekom mirovalne dobe, mora plačati grobnino do konca poteka mirovalne dobe.

**3 Prehodna in končna določba**

**5. člen**

**(objava in začetek veljavnosti)**

Ta sklep začne veljati takoj po objavi v Uradnem glasilu slovenskih občin.

**Številka:**

**Datum:**

 **Občina Črna na Koroškem**

 **Županja:**

 **mag. Romana LESJAK**